alexandrainst/scandi-wiki huggingface dataset:
Helene Marie Fossesholm

Helene Marie Fossesholm (født 31. mai 2001 i Vestfossen) er en norsk langrennsløper og terrengsyklist som representerer Eiker Skiklubb i ski. Fosseholm vant gull på både 5 km klassisk og 15 km fristil fellesstart i junior-VM på ski 2020. Hun har også sølvmedalje på 5 km fristil og 15 km klassisk fra junior-VM på ski 2019. Hun har i tillegg en gullmedalje i stafett fra det samme mesterskapet. Hun regnes som et stort talent, og har blitt omtalt som «den nye Marit Bjørgen».

Karriere 
I junior-NM på ski 2018 tok hun gull i samtlige tre konkurranser, og på 5 km fristil var hun også raskest uansett aldersklasse. I senior-NM ble hun nr. 11 på den samme distansen. Hun tok bronse på 15 km fellesstart i NM 2020. I februar 2020 gikk hun inn til 5. plass på 10 km fellesstart i Falun. Under senior-NM i Granåsen i Trondheim januar 2021 tok hun gull på 10 km fri med intervallstart og bronse på 15 km med skibytte. 

I januar 2019 het det i en pressemelding fra Norges Skiforbund at Fossesholm hadde gjennomgått hormonbehandling i perioden 2014–2017 grunnet lav vekst. Siden preparatet som ble benyttet sto på den internasjonale dopinglisten, måtte det søkes om dispensasjon fra Verdens antidopingbyrå, noe som ble innvilget.

I tillegg til å gå langrenn har hun også konkurrert i terrengsykling. Hun tok bronse på Rundbane for juniorer under VM i terrengsykling 2019.

Under VM 2021 gikk hun ankeretappen på Norges lag som tok gull på 4 × 5 km stafett. Tiril Udnes Weng, Heidi Weng og Therese Johaug gikk de tre første etappene.

Referanser

Eksterne lenker 
 
 

Personer fra Øvre Eiker kommune
Norske langrennsløpere
Norske syklister
Norske terrengsyklister
Juniorverdensmestere i langrenn
Verdensmestere i langrenn
Deltakere under Ski-VM 2021
Deltakere for Norge under Vinter-OL 2022
Langrennsløpere under Vinter-OL 2022
Bjarne Bratz

Bjarne Bratz (født 11. desember 1882) var en norsk friidrettsutøver som representerte IF Thor og IK Tjalve.

Han vant to NM-gull og fem NM-medaljer på 1500 meter og 20.000 meter i perioden 1904–1907.

Medaljer i norske mesterskap

Referanser 

Norgesmestere i friidrett
Norske mellomdistanseløpere
Norske langdistanseløpere
Pagodetre

Pagodetre (Styphnolobium japonicum, tidligere Sophora japonica) er et løvfellende tre i erteblomstfamilien.

Det blir opptil 25 m høyt. Barken er gråbrun med vertikale furer. Knoppene er skjult under den oppsvulmede basisen til bladstilken. Bladene er 15–25 cm lange og ulikefinnede med 9–15 småblad som sitter motsatt langs hovedstilken. Småbladene er 2,5–6 cm lange, 1,5–3 cm brede, helrandede og tilspissede. Unge blad er lysegule, nesten hvite. Bladene beholder grønnfargen til de faller av om høsten.

Blomsterstanden er en endestilt, opptil 30 cm lang topp med hvite eller kremgule blomster. Blomstringstida er i juli–august. Frukten er en 2,5–5 cm lang belg som er sammensnurpet mellom frøene. Den har 1–6 frø og blir moden i august–oktober.

Pagodetreet vokser naturlig i Japan og Korea. Det er vanlig dyrket i blant annet Kina, Europa og Nord-Amerika. Det finnes en kultivar med hengende greiner, 'Pendula', som podes på stammen til et vanlig pagodetre. I Norge kan arten plantes i de mildeste kyststrøkene.

Tørkede blomster og knopper brukes som en medisinsk urt i Kina, Japan og Korea for å behandle hemoroider og blodig oppkast. Planten inneholder en rekke stoffer med medisinsk virkning, blant annet flavonoidene rutin, quercetin, isorhamnetin, isorhamnetin, genistein og kaempferol.

Galleri

Litteratur

Eksterne lenker 
 

Erteblomstfamilien
Tradisjonell kinesisk medisin
Align Racing UiA

Align Racing UiA er Universitetet i Agder sitt Formula Student-team og ble etablert i 2017. Team 2019 består av 60 studenter fra 11 ulike fagretninger ved universitetet, som blant annet mekatronikk, elektronikk, data, økonomi, markedsføring og media. Align Racing deltok for første gang i Formula Student i 2018 på Silverstone Circuit i England.

Bilene

AR-18 Ludvig 
I 2018 produserte Align Racing sin første Formula student bil som er oppkalt etter Flåklypa-helten "Ludvig". Bilen ble avduket 25. April 2018. Bilen har 78 hestekrefter, veier 306 kg og akselerer fra 0 til 100 km/t på 4,5 sekunder og bygger på en space frame ramme i stål. Laget vant også årets nykommer på Silvserstone og kom på 3. plass i markedsførings prisen

AR-19 Solan
I 2019 produserte Align Racing sin andre Formula student bil som heter "Solan". Bilen ble avduket samme dato som fjoråret, nemelig 25. April 2019. Align Racing deltok i klasse 1 på Silverstone sommeren 2019 og endte opp med 3. plass i cost, 12. plass i endurance og endte opp på totalt 13. plass.

AR-20/21 Boomerang Rapido 
I 2020 produserte Align Racing sin tredje Formula student bil som heter "Boomerang Rapido". Bilen ble avduket 30. April 2021.

AR22 EL tempo gigante 
EL tempo gigante ble produsert over ett prosjektår og er den første EL bilen til Align Racing. Bilen har en batteripakke med 6.7kWh kapasitet. og en spenning på 315V. Motoren er en Emrax 188 og inverter er Cascadia Motion PM100DX. Bilen konkurrerte i Formula Student Italy fra 13-17 Juli 2022.

Referanser

Eksterne lenker 
 
 AR19 Github
 AR20 Github

Universitetet i Agder
Wyomingterritoriet

Wyomingterritoriet () var et amerikansk territorium, som eksisterte i perioden 25. juli 1868-10. juli 1890. Det dannet med et vedtak i kongressen i 1868 ved å splitte ut del av de daværende territoriene: Dakotaterritoriet, Idahoterritoriet og Utahterritoriet. Hovedstad var Cheyenne. De ytre grensene var de samme som delstaten Wyoming seinere har hatt. Da territoriet ble dannet ble den den første transamerikanske jernbanen gjennom Wyoming bygget.

I 1890 ble Wyoming opptatt som USAs 44. delstat.

Referanser 

Wyomings historie
Stater og territorier etablert i 1868
Stater og territorier opphørt i 1890
1860-årene i USA
1870-årene i USA
1880-årene i USA
1890 i USA
USAs territorier
Utahterritoriet

Utahterritoriet (engelsk: Utah Territory) var tidligere et organisert territorium i USA. Territoriet ble dannet etter at mormonernes delstat Deseret ikke ble anerkjent av regjeringen og eksisterte i perioden 9. september 1850–4. januar 1896 og bestod for det meste av det som den 4. januar 1896 ble den amerikanska delstaten Utah. I begynnelsen inngikk blant annet også det som seinere ble delstaten Nevada, som i 1861 brøt ut og dannet Nevadaterritoriet. Territoriet omfattet opprinnelig også mindre deler av de nåværende delstatene: Colorado og Wyoming.

Salt Lake City var hovedstad i Utahterritoriet og er fortsatt hovedstad i den nåværende delstaten Utah.

Det fantes en politisk motstand mot mormonere; spesielt ble de siste dagers helliges utøvelse av polygami kritisert og det drøyde til 1896, etter at flergifte ble avskaffet, før Utah ble akseptert som delstat i USA. Dette er sammenlignbart med naboen Nevada, som ble en delstat allerede 1864.

Referanser

Eksterne lenker 
 
 Utah in 1851, with the text of the 1850 Act of Congress to Establish the Territory of Utah, Central Pacific Railroad Photographic History Museum
 Utah's Role in the Transcontinental Railroad, Central Pacific Railroad Photographic History Museum

Utahs historie
USAs territorier
Stater og territorier etablert i 1850
Stater og territorier opphørt i 1896
1800-tallet i USA
Parkrun

Parkrun (skrives ofte med liten forbokstav, parkrun) er ukentlige løp på 5 km som arrangeres hver lørdag morgen på over 1400 steder i tjuetre land på fem forskjellige kontinenter. Junior Parkrun er en kortere variant (2 km) på søndager for barn fra 4 til 14 år. Det er gratis å delta på Parkrun, og arrangørfunksjoner som løypemerking og tidtaking utføres av frivillige på dugnad.

Parkrun ble grunnlagt av Paul Sinton-Hewitt den 2. oktober 2004 i Bushy Park i London, England. Løpet ble opprinnelig kalt Bushy Park Time Trial, og etter hvert som det vokste i popularitet så ble det til et nettverk av lignende løp som ble kalt UK Time Trials. I 2008 spredte konseptet seg til andre land og navnet ble endret til Parkrun. Det første løpet utenfor Storbritannia var i Zimbabwe i 2007, fulgt av Danmark i 2009, Sør-Afrika og Australia i 2011 og USA i 2012. Sinton-Hewitt ble tildelt en CBE i 2014 for hans innsats innen lavterskel-idrett.

Parkrun-løp i Norge

Referanser

Eksterne lenker 
  (engelsk)
 Parkrun Norge

Repeterende arrangementer etablert i 2004
Sportsarrangementer i Oslo
Sportsarrangementer i Rogaland
Sport i Stavanger
Sport i Bergen
Sportsarrangementer i Hordaland
Sport i Trondheim
Sportsarrangementer i Trøndelag
Gunnar Erdal-Aase

Gunnar Erdal-Aase (født 7. januar 1918, død 19. september 1986) 
var en norsk friidrettsutøver som representerte BUL.

Han vant to NM-gull og 9 NM-medaljer i femkamp og tikamp i perioden 1936–1949.

Medaljer i norske mesterskap

Referanser 

Norgesmestere i friidrett
Norske mangekjempere
Friidrettsutøvere for IL i BUL
Deltakere for Norge under EM i friidrett 1946
Eirik Hansen

Eirik Hansen (født 14. mai 1963) er en norsk tidligere friidrettsutøver som representerte IK Tjalve.

Han vant to NM-gull og 7 NM-medaljer på 5000 meter, 10000 meter og terrengløp i perioden 1985–1993.

Medaljer i norske mesterskap

Referanser

Eksterne lenker 
 

Norgesmestere i friidrett
Norske langdistanseløpere
Norske terrengløpere
Friidrettsutøvere for IK Tjalve
Aegus (s.str.) insipidus

Aegus (s.str.) insipidus er bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (ca. 30 millimeter), avlang, noe flat, halvblankt brunsvart til svart hjortebille. Hannen har stort, bredt hode og store, brede, sigdformede kjever. Disse er nokså lange og har vanligvis en kort tann i den indre halvdelen og en innoverrettet, butt, bred tann nær roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er nokså matt, nokså tett og kraftig punktert, særlig på sidene. Hodet har et lite, rundet utskudd bak fasettøynene. Pronotum er avrundet rektangulært, mye bredere enn langt, innsnevret ved roten, blankt og ganske fint punktert, med en bred, grunn midtfure. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, hode og pronotum er tett og grovt punktert og nokså matt.

Levevis 
Som de fleste andre hjortebiller lever larvene i morken, død ved.

Utbredelse 
Arten er utbredt på Sulawesi, skal også finnes på D'Entrecasteaux-øyene ved Ny-Guinea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Aegini - omfatter bare én slekt:
 Slekten Aegus MacLeay, 1819 – ca. 210 arter
 Underslekten Aegus MacLeay, 1819 (i snever forstand)
 Aegus (s.str.) inisipidus Thomson, 1862 
 Aegus (s.str.) inisipidus batanduaensis Nagai, 1994 - muligens identisk med A. insipidus insipidus
 Aegus (s.str.) inisipidus insipidus Thomson, 1862 
 Aegus (s.str.) inisipidus sangirensis Nagai, 1994

Eksterne lenker 
 Oversikt over artene
 Lucanidae du Monde, bilder av arten
 

Hjortebiller
Biller formelt beskrevet i 1862
Sulawesis insekter
Pycnoschema armatum

Pycnoschema armatum er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 25-30 millimeter), kraftig, blankt brunrød til brunsvart hornbille. Oversiden er svært fint punktert og ganske blank. Hannen har et langt, bredt, i spissen kløvet framspring på pronotum, dette dekker hodet, og et krumt horn i pannen. Hunnen har vogså framspring på pronotum og horn i pannen, men de er mindre.

Levevis 
Larvene lever i jorda.

Utbredelse 
Arten er vidt utbredt i tropisk Afrika og er kjent fra Etiopia, Sudan, Kongo, Kamerun, Ghana, Togo og Nigeria.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini 
 Slekten Pycnoschema Thomson, 1858
 Pycnoschema armatum (Thomson, 1859)

Kilder 
 Liste over artene
 Alaian Galant: Dynastidae du Monde - Pycnoschema armatum

Eksterne lenker 
 
 
 Bilde av en hann

Hornbiller
Biller formelt beskrevet i 1859
Afrikas insekter
James Maddison

James Daniel Maddison (født 23. november 1996) er en engelsk fotballspiller som spiller for Leicester City FC.

Landslaget 
Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Engelske fotballspillere
Spillere i Fotball-VM 2022
Fotballspillere for Coventry City FC
Fotballspillere for Norwich City FC
Fotballspillere for Aberdeen FC
Fotballspillere for Leicester City FC
Tjønndalen turisthytte

Tjønndalen er ei lita, ubetjent turisthytte i Bygland kommune i Setesdalsheiene.    Hytta drives av DNT Sør og har plass til åtte personer.

Eksterne lenker 
 Tjønndalen på UT.no 

Byggverk i Bygland
Turisthytter i Agder
Samferdsel i Bygland
Tore Sannum

Tore Sannum (født 16. november 1958) er en norsk medie- og reiselivsmann. Han har arbeidet som fotograf, journalist og redaktør i Romerikes Blad, Aller, NTB og Scanpix. Han var grunnlegger og første adm.dir. i bildebyrået Scanpix. Tore Sannum har vært forlagsdirektør i Egmont (tidligere Hjemmet Mortensen AS) og konserndirektør i Aller Media. Innenfor reiseliv hadde Sannum en rekke stillinger i SAS, sist som salgdirektør for direktesalg og Eurobonus. Sannum har også vært adm.dir. i DFDS Seaways.

I dag er Tore Sannum daglig leder på Rikstotoklinikken Bjerke Dyrehospital, og han har vært  president i Norges Rytterforbund siden 2017. På Ryttertinget i 2019 ble han valgt for fire nye år.

Referanser 

Norske idrettsledere
Tina - The Tina Turner Musical (album)

Tina - The Tina Turner Musical er et album som inneholder musikken til musikalen Tina - The Tina Turner Musical fra 2019. Albumet ble spilt inn i Angles Recordings Studio i London i januar 2019 og RAK Studios i London i februar 2019.

Sporliste

Side 1:

 «Etherland» / «Sound Of Mystic Law»
 «Nutbush City Limits»
 «Don't Turn Around»
 «Shake A Tail Feather»
 «The Hunter»
 «Matchbox»
 «It's Gonna Work Out Fine»
 «A Fool in Love»
 «Let's Stay Together»

Side 2:

 «Better Be Good to Me»
 «I Want To Take You Higher»
 «River Deep – Mountain High»
 «Be Tender with Me Baby»
 «Proud Mary»
 «I Don't Wanna Fight»

Side 3:

 «Private Dancer»
 «Disco Inferno»
 «Open Arms»
 «I Can't Stand the Rain»
 «Tonight»

Side 4:

 «What's Love Got to Do with It»
 «We Don't Need Another Hero»
 «The Best»
 Finale, «Nutbush City Limits» / «Proud Mary»

Referanser

Musikkalbum fra 2019
Håkon Pettersen

Håkon Pettersen (født 3. november 1985) er en norsk politiker for (KrF). Fra 22. november 2018 er han byråd for finans, innovasjon og eiendom i Bergen kommune. Han er utdannet lærer, og har også en mastergrad i pedagogikk med vekt på ledelse fra Norsk Lærerakademi. Pettersen er gift og har tre barn. Håkon ble den 28. januar 2019 i forbindelse med kommunevalget 2019 valgt som første- og byrådslederskandidat for Bergen KrF.  

Pettersen var politisk rådgiver for byråd Dag Inge Ulstein i 2018 og for Rebekka Ljosland i 2017. I årene 2015-2017 var han nestleder i Tankesmien Skaperkraft. I 2012-2015 var han rektor ved Bergen bibelskole. 

I 2011-2015 var han vararepresentant til bystyret i Bergen for KrF.

Referanser 

Byråder i Bergen
KrF-politikere i Hordaland
Lokalpolitikere i Bergen
Elsa Lundanes

Elsa Lundanes er en norsk kjemiker.

Hun er professor ved kjemisk institutt, Universitetet i Oslo. Hun har vært ved Universitetet i Oslo siden 1988, professor siden 1999. Før dette var hun ansatt som forsker ved Nycomed i tre år.

Hun ble cand. real i 1978 og tok sin doktorgrad i 1986 etter et studieopphold ved University of Texas.

Lundanes har spesialisert seg innen analytisk kjemi, og leder en gruppe i analytisk kjemi ved universitetet i Oslo.

Lundanes er medlem i Det Norske Videnskaps-Akademi siden 2009.

Kilder 

Professorer ved Universitetet i Oslo
Fødsler i 1953
Ambiortus

Ambiortus er en forhistorisk slekt av fugler. Den eneste kjente arten, Ambiortus dementjevi, eksisterte en gang i Barremium, mellom 136,4 og 125 millioner år siden i dagens Mongolia. Den ble oppdaget av Jevgenij Kurotsjkin i 1982.

Klassifisering 
Ambiortus dementjevi tilhører Ornithuromorpha (gruppen som inneholder moderne fugler, men ikke Enantiornithes), i henhold til alle publiserte kladistiske analyser. Imidlertid har den eksakte plasseringen av arten i denne gruppen vært kontroversiell. Tidlige studier foreslo at den var medlem av Palaeognathae, gruppen som inneholder moderne strutsefugler og tinamuer, men dette har ikke blitt støttet av senere forskning. Noen studier har funnet det å være nært knyttet til Ichthyornithes, en relativt avansert gruppe nært knyttet til moderne fugler. Imidlertid har de fleste analyser funnet at det enten er et uoppløst medlem av Ornithurae, eller et primitivt medlem av Ornithuromorpha. En studie fra 2006 viste for eksempel at den var mer primitiv enn Yanornis, men mer avansert enn Hongshanornis, eller til og med et medlem av den spesifikke gruppen som inneholder både Yanornis og Yixianornis.

Referanser

Eksterne lenker 
 

Fugler
Fredericktown (Columbiana County, Ohio)

Fredericktown er et historisk orientert kommunefritt område (unincorporated community) ved  Little Beaver Creek i nordøstre St. Clair Township, i Columbiana County, i delstaten Ohio i USA. Den ligger omtrent 10 km nord for East Liverpool og omtrent 80 km  vest for Pittsburgh.  Den er kjent for sine historiske bygninger og naturmiljø.

Historie
Fredericktown ble opprettet i 1833 av George Frederick og navngitt etter ham. Et annet navn på området var Saint Clair. Et postkontor kalt Saint Clair var i drift mellom 1848 og 1918.

Historiske områder
På tross av sin lille størrelse har Fredericktown flere historiske bygninger. Dette innbefatter en uvanlig åttekantet bygning som ble blant annet brukt lagring, skole og posthus; to kirker (en som er blitt avvigslet og nå er privat eiet); flere private hjem bygget av den lokale sandstein; flere laftede hytter; ett enroms skolestue; flere fjøs; og tidligere diligence-vertshus, som har vært et privat hus inoen år.

Referanser

Eksterne lenker 
 
The Enchanted Village: The History of Fredericktown, Ohio by Regis Scharf and Gary Winterburn was privately published in 1992.  It has long been out of print, although a new edition is being planned.
St. Clair Township Travel & Tourism Bureau
February 10, 1976 letter from President Gerald R. Ford entitled "Message to the Congress Transmitting Report on Little Beaver Creek, Ohio"
The Ohio Historical Society

Steder i Columbiana County
Bosetninger etablert i 1833
1833 i Ohio
Kommunefrie områder i Ohio
Snøporten

Snøporten er eierselskapet bak utviklingen av området og prosjektet med helsårsanlegget «Snø» sammen med investorene Selvaag, Canica, Oslo Pensjonsforsikring, Malling, Baumann og Lørenskog Kommunale Pensjonskasse. «Byen» som bygges rundt «Snø» er en del av knutepunktsutviklingen i Lørenskog kommune, og ligger 500 meter fra Lørenskog stasjon, og om lag 15 minutter nord for Oslo med bil.

Helårsanlegget SNØ
"Snø» (stilisert som SNØ) er blant de første i verden som kombinerer fasiliteter for alpin, langrenn og egen park med rails og hopp for snowboard og freeski under samme tak. En fireseters stolheis går helt til toppen av den 500 meter lange bakken. Det finnes også koppheis og et transportbånd. Vegg-i-vegg med snøsonen er det sportsbutikker, treningssenter og ulike serverings- og restauranttilbud..

Det snødekkede arealet i arenaen utgjør totalt 36 000 m² fordelt på tre nedfarter med ulik vanskelighetsgrad, en park med rails, hopp og big jump og en 1,5 km lang langrennsløype. Det er også et nybegynnerområde. I tillegg til det snødekkede arealet, har arenaen sportsbutikker, restauranter og kafeer, treningssenter og konferansefasiliteter. Den totale størrelsen på arenaen er 50 000 m².

Referanser

Eksterne lenker 
 

Byggverk i Lørenskog
Sport i Lørenskog
Idrettsanlegg i Viken
Skianlegg i Norge
Etableringer i 2020
Næringsliv i Lørenskog
West Union (Ohio)

West Union er fylkessete i Adams County i delstaten Ohio. West Union hadde  innbyggere ifølge folketellingen i 2010.

Referanser

Eksterne lenker 
 

Byer i Adams County i Ohio
Bosetninger etablert i 1804
1804 i Ohio
Byer grunnlagt i 1859
1859 i Ohio
Byer i Ohio
Babajide David Akintola

Babajide David Akintola (født 13. januar 1996) er en nigeriansk fotballspiller som spiller for den tyrkiske klubben Adana Demirspor.

6. februar 2019 ble han lånt ut til Rosenborg fra FC Midtjylland. Lånet gjelder ut sesongen 2019. Han skrev samtidig under en ny kontrakt med FC Midtjylland ut 2021.

31. mars 2019  fikk han sin Eliteserie-debut for Rosenborg mot Bodø/Glimt.

26. mai 2019 scoret han sitt første Eliteserie-mål for Rosenborg mot Brann.

Referanser

Eksterne lenker 
 

Nigerianske fotballspillere
Fotballspillere for FC Midtjylland
Fotballspillere for Thisted Fodbold Club
Fotballspillere for FK Jerv
Fotballspillere for FK Haugesund
Fotballspillere for Rosenborg BK
Fotballspillere for AC Omonia
Fotballspillere for Hatayspor
Fotballspillere for Adana Demirspor
Fødsler i 1996
Svend Saxe Frøshaug

Svend Saxe Frøshaug (født 1963) er en norsk lokalpolitiker for Senterpartiet (Sp)  og tidligere ordfører i Trøgstad kommune i tidligere Østfold fylke. Etter kommunestyre- og fylkestingsvalget i 2019 ble han valgt som ordfører i nye Indre Østfold kommune, med tiltredelse 1. januar 2020 som var oppstartsdatoen til de nye kommunene og fylkene.

Referanser 

Ordførere i Trøgstad
Sp-ordførere i Østfold
Arne Brataas

Arne Brataas (født 26. februar 1969 i Oslo) er en norsk fysiker. Han er professor i teoretisk fysikk ved Institutt for fysikk, NTNU. Han forsker på nye måter å kontrollere og bruke elektronets spinn i nanoteknologi, innen spinntronikk. Han er sitert stadig oftere, mer enn 1000 ganger i 2017.

I 2015 mottok han stipendet ERC Advanced Grant fra Det europeiske forskningsrådet (ERC). «ERC Advanced Grant tildeles etablerte forskere i verdensklasse. Forskeren må ha en fremragende «Ten-years track record», det vil si ti års dokumentert forskningsarbeid, og en veldokumentert lederprofil» (sitat: Forskningsrådet).

Brataas har sin utdannelse fra NTH (integrert i nyetablerte NTNU fra 1996) og tok en dr.ing.-grad ved NTNU i 1997, med avhandlingen Optical properties of two-, one-, and zero-dimensional systems (norsk: optiske egenskaper til to-dimensjonale-, en- og null-dimensjonale systemer).

Han har hatt postdoktorstillinger ved TU Delft og Harvard University. I 2002 ble han professor ved Insitutt for fysikk, NTNU.

Han har deltatt i flere EU-prosjekter: I perioden 2010–2013 var han koordinator for EU-prosjektet MACALO – Magneto Caloritronics. I 2014 startet han EU-prosjektet INSPIN, som han senere koordinerte. Han har også deltatt i EU-prosjektene DYNAMAX, SFINX, SPINICUR og TRANSPIRE.

I perioden 2003–2019 var han leder for Kavliprisens priskomité innen nanovitenskap.

Brataas er senterleder for Center for Low Dissipation Quantum Spintronics (QuSpin), et senter for fremragende forskning (2017–2026) ved NTNU. Senteret er opprettet for å kombinere teori med eksperimentell fysikk innen spinntronikk.

Publikasjoner (utvalg) 

 Brataas' profil i Google Scholar, med h-indeks og antall siteringer

Medlemskap og æresbevisninger (utvalg) 
Brataas er innvalgt medlem i flere akademiske foreninger:

 American Physical Society.
 Det Kongelige Norske Videnskabers Selskab (DKNVS).
 Norges Tekniske Vitenskapsakademi (NTVA).
 Det Norske Videnskaps-Akademi.

Han har mottatt priser, æresbevisninger og store stipender for sin forskning, blant annet:

2015: ERC Advanced Grant fra Det europeiske forskningsråd.
2004: YFF (Yngre fremragende forskere), Forskningsrådet.
2004: STORFORSK (Store forskningsinitierte prosjekter), Forskningsrådet.
2002: Fridtjof Nansen-prisen «for hans studier innen nanoteknologi».

Referanser

Eksterne lenker 
 «QuSpins offisielle nettsted»

Norske fysikkprofessorer
Professorer ved NTNU
ERC-stipend